華南大橋

華南大橋（粵拼：waa4 naam4 daai6 kiu4）係中國廣東省廣州市嘅一條橋，1996年12月喐手起，1998年11月落成通車。呢條橋橫跨珠江兩岸，將天河區同埋海珠區嘅華南快速幹線連埋一齊。佢係家陣廣州嘅珠江前航道入面，橋面最闊嘅橋。 連接位 北邊從天河區嘅獵德村開始，跨過珠江，南到海珠區嘅赤崗磨碟沙嘅海軍碼頭連埋一齊。 長度、闊度、高度 橋全長1610米（主橋410米），闊36米，雙向八車道。兩邊嘅人行道各2.25米，車行路闊30米。橋底高度20米。